Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 865

7. ELJÁRÁS 7.1. Vakoldat készítése Készítsünk vakoldatot úgy, hogy a kivonástól kezdve megismételjük az egész eljárást, de nem adjuk hozzá a bemért mûtrágyamintát. 7.2. Kalibrációs oldatok készítése Az egyes mikroelemekre egyedileg megadott módszerek szerint készített kalibrációs munkaoldatok felhasználásával 100 ml-es mérõlombikokban készítsünk egy legalább 5 kalibrációs oldatból álló, növekvõ koncentrációjú sorozatot, a spektrométer optimális méréstartományán belül. Ha szükséges, állítsuk be a sósav oldat koncentrációját úgy, hogy az a hígított vizsgálati oldatok (6.2.) sósav koncentrációjához a lehetõ legközelebb essen. Kobalt, vas, mangán vagy cink meghatározásakor adjunk az oldatokhoz 10 ml-t ugyanabból a lantánsó oldatból (4.3.), amit a 6.2. pontnál használtunk. Töltsük jelig a 0,5 mol/l sósav oldattal (4.2.) és keverjük alaposan össze. 7.3. Meghatározás Készítsük elõ a spektrofotométert (5.) a mérésekhez, és állítsuk be az érintett mikroelemhez a módszer által megadott hullámhosszra. Porlasszuk be háromszor egymást követõen a kalibrációs oldatokat (7.2.), a vizsgálati oldatot (6.2.) és a vakoldatot (7.1.), miközben feljegyzünk minden eredményt és kiöblítjük a készüléket az egyes porlasztások között desztillált vízzel. Vegyük fel a kalibrációs görbét úgy, hogy minden kalibrációs oldatra (7.2.) nézve az átlagos spektrométer leolvasásokat tüntetjük fel az ordinátán és az elem µg/ml-ben kifejezett megfelelõ koncentrációit pedig az abszcisszán. Ebbõl a görbébõl határozzuk meg az érintett mikroelem koncentrációját a minta oldatban (xs), (6.2.) és a vakoldatban (xb), (7.1.), a koncentrációkat µg/ml-ben kifejezve. 2003/49. szám

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes